Foto: carsweek.ru Dubayning Jannarelly Automotive avtomobilsozlik kompaniyasi Britaniyaga eksport qilishga mo‘ljallangan Design-1 sportkarini taqdim qildi. Bu haqda Carsweek nashri xabar berdi. Jannarelly Design-1 UK Edition sportkari 5 ta rangda – kulrang, qizil, ko‘k, oq va yashil ranglarda taqdim etilgan. Sportkar kupe ko‘rinishida ishlangan. U olib qo‘yiluvchi tom bilan jihozlangan. Mashinada 325 ot kuchiga ega 6 silindrli dvigatel va 6 pog‘onali mexanik uzatmalar qutisi o‘rnatilgan. Arab sportkari 100 km/soat tezlikka 4 soniyada erishadi, maksimal tezligi 220 km/soatgacha yetadi. Design-1’ning narxi 115 549 funt sterlingni (150 300 dollar) tashkil qiladi.